钦定古今图书集成/明伦汇编/闺媛典/第068卷 > 王一麟妻宋氏
## 钦定古今图书集成/明伦汇编/闺媛典/第068卷 > 王一麟妻宋氏

按《莱州府志》：“宋氏，胶州人，王一麟妻。一麟肄业庄居，
离家二十里许。偶归省，行至碧沟河，秋水泛涨，过而
溺死。氏闻痛绝，迎柩置于堂，触首出血，期以死殉。诸
姒守之，勺水不入口，三日死而复苏数四，姑亦以哭
子感疾，氏强起事之。姑食方食，哭请加飧，及姑稍进
饮食，氏俟家人为夫出修斋醮，遂自缢死。事闻，旌表。”